# Bo Xilai

Bo Xilai (xinès (Xina): 薄熙来) (Pequín, 3 de juliol de 1949) és un ex polític xinès. Va ser batlle de Dalian i governador de Liaoning. De 2004 a novembre de 2007, va ser ministre de Comerç de la República Popular Xina. Entre 2007 i 2012, va tenir el càrrec de membre del Politburó del Partit Comunista de la Xina i en va ser Secretari.
És fill de Bo Yibo, un dels Vuit Veterans del Partit Comunista de la Xina. Va cultivar una imatge carismàtica amb els mitjans de comunicació.
Mentre exercia el seu càrrec a Liaoning, Bo va mantenir un important paper en la Revitalització de la Zona Nord-est, però va ser acusat de corrupció i d'abusos contra els drets humans contra Falun Gong.
A Chongqing, Bo esdevingué famós pel seu populisme amb èxits en l'economia però incrementant la desigualtat social. Va ser el líder polític de la Nova esquerra xinesa, composta de maoisme i socialdemocràcia.

## Incident de Wang Lijun

A principis de 2012, La Comissió Central per la Disciplina del Partit Comunista de la Xina investigà l'actuació dels dirigents, entre ells el del Cap de la Policia, Wang Lijun, acusat de corrupció a Liaoning. Bo va obstruir les investigacions. El 15 de març de 2012, Bo va dimitir dels seus càrrecs polítics a Chongqing, encara que va mantenir temporalment el seu lloc dins el Politburó. El 10 d'abril, Bo va ser suspès del Comitè del Partit Comunista de la Xina i del Politburó i la seva esposa, Gu Kailai, va ser la sospitosa de l'assassinat de l'home de negocis britànic Neil Heywood.
El juliol de 2013, la Xina va acusar Bo de suborn, corrupció i abús de poder. El seu judici va concloure el 26 d'agost de 2013, i el 22 de setembre el tribunal el trobà culpable de tots els càrrecs i el sentencià a la cadena perpètua. El judici a Bo Xilai s'ha considerat el Judici del segle.

## Referències

* ↑ El Mundo, La Audiencia pide interrogar al ex presidente chino Jiang por genocidio (castellà)
* ↑ 'The princelings are coming', The Economist, 23 juny 2011.
* ↑ Reuters, Neil Heywood: Bo Xilai 'demoted police boss to block inquiry into wife's role', The Guardian, 17 abril 2012.
* ↑ Ansfield, Jonathan «China's Hierarchy Strives to Regain Unity After Chongqing Leader's Ouster». The New York Times, 30-03-2012 [Consulta: 30 març 2012].
* ↑ Buckley, Chris; Lim, Benjamin Kang China says Bo Xilai's wife suspected of murder China suspends Bo from elite ranks, wife suspected of murder Arxivat 2012-09-17 a Wayback Machine., Reuters, 10 abril 2012.
* ↑ Megha Rajagopalan. «China charges Bo Xilai with corruption, paves way for trial». Reuters, 25-07-2013. Arxivat de l'original el 27 de setembre 2013. [Consulta: 24 setembre 2013].
* ↑ 薄熙来案一审庭审结束 97名当事人知情者被调查
* ↑ Bo Xilai found guilty of corruption by Chinese court at bbc.co.uk/news
* ↑ Hilary Whiteman «Bo Xilai trial analysis: How and why Chinese politician veered off script». CNN, 23-08-2013 [Consulta: 23 agost 2013].

## Enllaços externs

* Bo Xilai's profile
* News about Bo Xilai at China Digital Times.
* Biography and recent career data Arxivat 2006-08-28 a Wayback Machine. at China Vitae, an online biographical database of Chinese VIPs
* The Bo Xilai Crisis: A Curse or a Blessing for China?, Interview with Cheng Li (April 2012)